
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  224/2012
ΘΕΜΑ: Εξέταση αιτήσεως του κ. Ζαχαρόπουλου Παναγιώτη με την οποία ζητείται η χορήγηση βεβαίωσης βατότητας νέας διαδρομής κυκλοφορίας τουριστικού τρένου                                             

    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

Επίσης προσκλήθηκε στη συνεδρίαση με την υπ’ αριθ. 29509/21-6-2012 έγγραφη πρόσκληση του Προέδρου και ο Πρόεδρος της Τ.Κ Κατακόλου κ. Κολόσακας Φραγκίσκος, ο οποίος δεν προσήλθε αν και νόμιμα κλήθηκε.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------


Ακολούθως ο Αντιπρόεδρος βάσει του άρθρου 67 παρ. 7, προ ημερήσιας διάταξης, έθεσε υπόψη του Δημοτικού Συμβουλίου το  θέμα (3ο) με τίτλο: [Εξέταση αιτήσεως του κ. Ζαχαρόπουλου Παναγιώτη με την οποία ζητείται η χορήγηση βεβαίωσης βατότητας νέας διαδρομής κυκλοφορίας τουριστικού τρένου] και ζήτησε από το Σώμα να εγκρίνει το κατεπείγον αυτού. 


Το Δημοτικό Συμβούλιο ομόφωνα το ενέκρινε.

Εν συνεχεία ο Δήμαρχος κ. Μάκης Παρασκευόπουλος ενημερώνοντας το Σώμα ανέφερε:«Με την υπ’ αριθ. 353/11 απόφασή του το Δημοτικό Συμβούλιο είχε εκφράσει τη σύμφωνη γνώμη του για την χορήγηση βεβαίωσης βατότητας κυκλοφορίας τουριστικού τρένου, ιδιοκτησίας του κ. Ζαχαρόπουλου Παναγιώτη, υπό ορισμένες προϋποθέσεις. Δηλαδή, ότι ναι μεν ο δρόμος πληροί τους όρους βατότητας, πλην όμως είναι επικίνδυνος λόγω κυκλοφοριακού φόρτου. Το θέμα επανέρχεται σήμερα γιατί ο κ. Ζαχαρόπουλος Παναγιώτης κατέθεσε στο Σώμα την αριθ. 27705/12-6-12 αίτησή του, με την οποία ζητά να του χορηγηθεί βεβαίωση βατότητας νέας διαδρομής κυκλοφορίας  τουριστικού τρένου, ως εξής: «Αλσύλλιο Κατακόλου – Βίλα Μαντζάκουρα στάση – επιστροφή Αλσύλλιο Κατακόλου».
Κατόπιν των ανωτέρω ο Αντιπρόεδρος κάλεσε το Σώμα ν’ αποφασίσει επί της αιτήσεως.
Το Δημοτικό Συμβούλιο Πύργου,

λαμβάνοντας υπόψη του:

· Τις διατάξεις του άρθρου 65 του Ν. 3852/10

· Την ΚΥΑ 16763/08 των Υπουργών Τουριστικής Ανάπτυξης – Μεταφορών και Επικοινωνιών παρ. 6 στοιχεία 4 – 5

· Την 353/11 απόφαση του δημοτικού συμβουλίου, 
μετά από διαλογική συζήτηση και τη διεξαγωγή ψηφοφορίας κατά την οποία είκοσι ένας (21) σύμβουλοι ψήφισαν θετικά στο να χορηγηθεί η άδεια βατότητας και  δύο (2) αρνητικά [ο κ. Φ. Δημόπουλος δήλωσε ότι εφόσον δεν υπάρχει νομικό κώλυμα που να δεσμεύει την απόφαση η παράταξη της μείζονος μειοψηφίας θα  ψηφίσει τη χορήγηση της άδειας βατότητας. Οι Αντιδήμαρχοι κ.κ Βασίλειος Παναγόπουλος και Λεωνίδας Δημουλιάς δήλωσαν ότι καταψηφίζουν  τη χορήγηση της εν λόγω άδειας, εμμένοντας στην αρχική αρνητική τους ψήφο (353/11 απόφαση)],
α π ο φ α σ ί ζ ε ι

Κατά πλειοψηφία, εκφράζει τη σύμφωνη γνώμη του, ώστε να χορηγηθεί βεβαίωση βατότητας κυκλοφορίας τουριστικού τρένου, ιδιοκτησίας του κ. Ζαχαρόπουλου Παναγιώτη, με την εξής διαδρομή: «Αλσύλλιο Κατακόλου – Βίλα Μαντζάκουρα στάση – επιστροφή Αλσύλλιο Κατακόλου».

Μειοψηφούντων των Αντιδημάρχων κ.κ Βασιλείου Παναγόπουλου και Λεωνίδα Δημουλιά.

Οι δημοτικοί σύμβουλοι κ.κ Θεοδωρέλος – Χαρίτος Γεώργιος, Τζίνη Διονυσία, Μπίρμπας Κων/νος, Καραμπέτσος Αθανάσιος, Σκαρτσιάρης Πάνος κατά την ψηφοφορία που διεξήχθη για το θέμα βρέθηκαν απόντες.
 Ο Πρόεδρος του Δ.Σ κ. Καννής Ευστάθιος, δεν είχε προσέλθει στη συνεδρίαση, όταν τέθηκε το θέμα προς έγκριση.

Η παρούσα απόφαση έλαβε αύξοντα αριθμό 224/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 5  – 7 - 2012
Ο ΔΗΜΑΡΧΟΣ

ΜΕΔ

